en en de en en en sw jv en de en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de sv gu gu gu gu en gu gu gu gu gu en gu gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Approval of 124 works of 50 crore in Mehsana city
મહેસાણા શહેરમાં 50 કરોડનાં 124 કામોને મંજૂરી, 12 સ્થળો વાઇ-ફાઇથી સજ્જ
Bhaskar News, Mehsana | May 25, 2017, 03:19 AM IST
મહેસાણા:મહેસાણા નગરપાલિકાની બુધવારે મળેલી ખાસ સાધારણ સભામાં ચોમાસા પૂર્વે વરસાદી પાણીનો નિકાલ, ગટર, પીવાના પાણી સહિતના રૂ. 50 કરોડથી વધુના 124 વિકાસના કામોને મંજૂરી અપાઇ હતી. જોકે, આ સભામાં વિપક્ષ ભાજપે કોઇપણ જાતનો વિરોધ ન કરતાં આશ્ચર્ય સર્જાયું હતું.
પાલિકા પ્રમુખ જયદિપસિંહ ડાભીની અધ્યક્ષતામાં મળેલી સભામાં 5મી જૂન વિશ્વ પર્યાવરણ દિનની ઉજવણી સંદર્ભે શહેરમાં સફાઇ અભિયાનને તેજ બનાવવા સુરતની સફાઇ અને જબલપુરની દબાણ કામગીરીનું પ્રેઝન્ટેશન દર્શાવાયું હતું. બેઠકમાં વર્ષ 2013થી 2017 સુધી મળેલી કુલ રૂ.31.99 કરોડની ગ્રાન્ટની સાથે જૂના અને નવા કામો મળી રૂ. 50 કરોડના ખર્ચે 124 વિકાસ કામોને મંજૂરી અપાઇ હતી. 77 હજાર મિલકત ધારકોને લીલો અને સૂકો કચરો નાખવા 2 ડસ્ટબીન આપવા તેમજ જાહેરમાં કચરો નાખનાર પાસેથી રૂ.500 દંડ કરવાનો નિર્ણય કરાયો હતો.
કચરો ઉપાડવા વધુ 8 ટ્રેકટરો અને સફાઇ કામદારોની જોગવાઇ, 86 નવા વીજ પોલ ઊભા કરવા, દેસાઇનગર, વિસનગર રોડ, નાગલપુર, રાધનપુર રોડ સહિતના વિસ્તારોની સોસાયટીઓમાં ભરાતા વરસાદી પાણીના નિકાલ સાથે વિસનગર રોડ સહિતની  સોસાયટીને નર્મદાનું પાણી પહોંચાડવા, ભૂગર્ભ ગટર લાઇનના કામોને અગ્રતા આપવા ઠરાવાયું હતું. પ્રથમ તબક્કે મુખ્ય 12 સ્થળોએ સીસીટીવી કેમેરા લગાવાશે તેમજ સાર્વજનિક જગ્યાઓને વાઇ-ફાઇથી સજ્જ કરાશે. ઉપરાંત, મહેસાણા 1 અને 2માં સ્વિમિંગ પુલ અને ગ્રીનસ્પેશ ડેવલપ કરાશે.
આગળની સ્લાઇડ્સમાં વાંચો, સર્વેમાં 133 ટાવર, મંજૂરી માત્ર 28ની.....
સર્વેમાં 133 ટાવર, મંજૂરી માત્ર 28ની
શહેરના વિવિધ વિસ્તારોમાં ગેરકાયદે ઉભા કરાયેલા મોબાઇલ ટાવરો સામે કાર્યવાહી કરવા ઠરાવાયું છે. જેમાં પાલિકાના ચોપડે માત્ર 28 મોબાઇલ ટાવરો નોંધાયેલા છે. તાજેતરમાં પાલિકાના સર્વેમાં 133 ટાવરો ઉભા થયાનું ખુલ્યું છે. જેને પગલે સામાન્ય સભામાં વણનોંધાયેલા મોબાઇલ ટાવરનું ભાડુ વસુલનારા મિલકત ધારકો કે જમીન માલિકો પાસેથી નિયત ચાર્જ વસૂલવા નિર્ણય કરાયો હતો.
રૂ.32 કરોડનાં કામો માટે ભાજપ-કોંગ્રેસની કમિટી
માનવ આશ્રમ ઓજી વિસ્તાર પાણી પુરવઠા વિતરણ વ્યવસ્થા, બિલાડીબાગ ડેવલપમેન્ટ, ફૂટપાથ, પે એન્ડ પાર્ક, અરવિંદ બાગ અને ટીબી રોડ ગાર્ડન, ભૂગર્ભ ગટરલાઇન અને પમ્પીંગ નવિન ડેવલપ, વરસાદી પાણીની લાઇન, 7 જગ્યાઓ પર ગાર્ડન સહિતના વર્ષ 2013 થી 2017ના મંજૂર રૂ.31.99 કરોડના કામો ભાજપ- કોંગ્રેસના 4 સભ્યો પ્રમુખ સાથે મળીને નિર્ણય કરવા સૂચવ્યું હતું. જોકે, નગરસેવક અમિત પટેલે તમામ મુદ્દા બોર્ડમાં જ ચર્ચવા સૂચવ્યું હતું.
આગળની સ્લાઇડ્સમાં વાંચો, ભાજપે શાસક પક્ષની ભૂમિકા ભજવી, કચવાટ....
ભાજપે શાસક પક્ષની ભૂમિકા ભજવી, કચવાટ
અમુક સભ્યોની મીલીભગતને કારણે ભાજપે શાસક પક્ષની ભૂમિકા ભજવી છે. અમારા અન્ય સભ્યોમાં પણ કચવાટ છે. સભામાં લેવાનારા નિર્ણયો સંબંધે મારી સેન્સ પણ લેવાઇ નથી.  - કિર્તી પટેલ, વિરોધપક્ષના નેતા ભાજપ
(Latest Gujarati News) સાથે જોડાયેલા અન્ય (Uttar Gujarat Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Approval of 124 works of 50 crore in Mehsana city
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.